
Nr. 379


AVIZ

asupra proiectului de Lege privind aprobarea Ordonanţei de urgenţă a Guvernului nr. 105/2005 pentru modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe
Cu adresa nr. PL.X. 331 din 29 iulie 2005, Biroul Permanent, conform art. 89 şi  108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a Guvernului nr. 105/2005 pentru modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe.
In urma examinării proiectului de Lege privind aprobarea Ordonanţei de urgenţă a Guvernului nr. 105/2005 pentru modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe în şedinţa din 7.09.2005, Comisia, cu unanimitate de voturi, propune ca acesta să fie supus spre dezbatere şi adoptare cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	2. La articolul I, punctul 28 va avea următorul cuprins:
„28. Articolul 241 va avea următorul cuprins:

Art. 241 – (1) Pentru construcţia de locuinţe din programele guvernamentale destinate închirierii, materialele de construcţii necesare se pot asigura de către Agenţia Naţională pentru Locuinţe.”

                 (2) În cazul masei lemnoase, aceasta se pune în mod gratuit la dispoziţia Agenţiei Naţionale pentru Locuinţe, la solicitarea fundamentată a acestuia, de către Regia Naţională a Pădurilor”

(text adoptat de Senat)
	Punctul 28, alineatul (1) al articolului 24 va avea următorul cuprins:
„(1) Pentru construcţia de locuinţe din programele guvernamentale, materialele de construcţii necesare se pot asigura de către Agenţia Naţională pentru Locuinţe.”
Alineatul (2) al articolului 241 va avea următorul cuprins:

„(2) Asigurarea materialelor de construcţii prevăzute la alin. (1) se face prin achiziţii publice sau din donaţii şi sponsorizări.”
	Formularea propusă are în vedere prevederile Ordonanţei Guvernului nr. 44/2005.

Regia Naţională a Pădurilor nu mai poate susţine gratuit masa lemnoasă pentru ANL.

	2.
	3. La articolul III, după alineatul (2) se introduce un alineat nou, alin. (3) cu următorul cuprins:
„(3) În termen de 30 de zile de la data intrării în vigoare a prezentei ordonanţe de urgenţă, Ministerul Transporturilor, Construcţiilor şi Turismului va solicita avizul Consiliului Concurenţei pentru concentrările ce pot apărea pe piaţa creditului ipotecar.”
(text adoptat de Senat)
	Se elimină
	Avizele necesare se iau de către iniţiatorul actului normativ în faza de proiect.


	PREŞEDINTE,

	SECRETAR,

